หุ้น17ส.ค.ปิดบวก16.49จุด
ดัชนีหุ้นไทยปิดตลาดที่ระดับ 1,093.51 จุด เพิ่มขึ้น 16.49 จุด หรือ 1.53% มูลค่าการซื้อขาย 33,764.49 ล้านบาท
17 ส.ค. 2554

ดัชนีหุ้นไทยปิดตลาดที่ระดับ 1,093.51 จุด เพิ่มขึ้น 16.49 จุด หรือ 1.53% มูลค่าการซื้อขาย 33,764.49 ล้านบาท




ดัชนีหุ้นไทยวันนี้(17 ส.ค.)ปรับตัวเพิ่มขึ้นแรง หลังจากที่ไม่มีข่าวร้ายเข้ามากดดัน ขณะที่นักลงทุนยังเชื่อมั่นในเศรษฐกิจเอเซีย โดยดัชนีปิดตลาดที่ระดับ 1,093.51 จุด เพิ่มขึ้น 16.49 จุด หรือ 1.53% มีมูลค่าการซื้อขาย 33,764.49 ล้านบาท  
หลักทรัพย์ที่มีมูลค่าซื้อขายสูงสุด 5 อันดับแรก
PTT ปิดที่ระดับ 332 บาท เพิ่มขึ้น 9 บาท หรือ 2.79% มูลค่าซื้อขาย 1,467.07 ล้านบาทKTB ปิดที่ระดับ 20.30 บาท เพิ่มขึ้น 0.40 บาท หรือ 2.01% มูลค่าซื้อขาย 1,078.59 ล้านบาทBBL ปิดที่ระดับ 159 บาท เพิ่มขึ้น 1 บาท หรือ 0.63% มูลค่าซื้อขาย 1,070.01 ล้านบาทSCB ปิดที่ระดับ 117 บาท ราคาไม่เปลี่ยนแปลง มูลค่าซื้อขาย 1,057.03 ล้านบาทKBANK ปิดที่ระดับ 134 บาท เพิ่มขึ้น 2.50 บาท หรือ 1.90% มูลค่าซื้อขาย 1,051.35 ล้านบาท
นายสมชาย เอนกทวีผล ผู้อำนายการฝ่ายวิเคราะห์หลักทรัพย์ บริษัทหลักทรัพย์(บล.)ฟินันเซีย ไซรัส ระบุว่า ตลาดหุ้นไทยวันนี้ดีดกลับขึ้นมาแรง เนื่องจากนักลงทุนมั่นใจเศรษฐกิจเอเซีย ขณะที่นักลงทุนคาดหวังว่ากลุ่มสหภาพยุโรปจะมีมาตรการแก้ไขปัญหาหนี้สาธารณะ และสหรัฐฯจะมีมาตรการกระตุ้นเศรษฐกิจออกมาเร็วๆนี้ 
ส่วนการลงทุนในวันพรุ่งนี้(18 ส.ค.)คาดว่าดัชนีจะแกว่งตัวในกรอบ 1075-1100 จุด รอปัจจัยบวกใหม่ๆเข้ามากระตุ้น โดยยังมีมุมมองที่ดีต่อตลาดหุ้นไทย จึงแนะนำทยอยซื้อเมื่อดัชนีอ่อนตัว และถือไปขายทำกำไรเมื่อดัชนีเข้าใกล้จุดสูงสุดเดิมที่ 1150 จุด